**Тексерілді:**

Маңғыстау облысы білім

басқармасының Ақтау қаласы

бойынша білім бөлімінің

№61 «Сұлтан» бөбекжайы

ЖБҚ МКҚК – ның әдіскері

Жұлдызбаева А.Ә\_\_\_\_\_\_\_\_\_

***№9 «Күншуақ» мектепалды даярлық тобының***

***«Біз мектепке барамыз!» атты қорытынды ашық ұйымдастырылған оқу іс-әрекетінің конспектісі.***

 **Тәрбиеші:** Зейноллаева Г. З

2023-2024 оқу жылы

**Тақырыбы:** «Біз мектепке барамыз!»

**Мақсаты:** **Балаларға жыл бойы өтілген оқу іс-әрекеттеріне байланысты тапсырмаларды бере отырып, білім-білік  дағдыларын сараптау. Ойындар арқылы есте сақтау қабілеттерін дамыту.** Сандарды санау, салыстыру, есептерді шығару туралы білімдерін бекіту, ойлау қабілеттерін, қиялын, есте сақтау, түсіну, сұрақтарға толық жауап беру дағдысын қалыптастыру. Балалардың білімге деген қызығушылығын арттыру, бірлікке, татулыққа тәрбиелеу.

**Әдіс-тәсілдері:** «Көзілдірік», «Асық технологиясы», «Тас технологиясы», «Көңіл-күй».

**Көрнекілігі:** көзілдірік, асық, тас, дидактикалық ойындар, үлестірмелі құралдар, АКТ.

**Шаттық шеңбері:**

Жарқын, жарқын үніміз,

Болашақтың күніміз.

«Сұлтан» атты балабақша үйінің,

Жайнап тұрған гүліміз.

- Сәлеметсіздер ме, қонақтар, қош келдіңіздер!

- Сәлеметсіздер ме, балалар! Көңіл күйлеріңіз қалай?

- Жақсы.

- Ендеше бүгінгі оқу іс-әрекетімізді бастайық. Бүгінгі тақырыбымыз «Біз мектепке барамыз» деп аталады. Балалар біз мектепке бару үшін не істеуіміз керек?

- Білімімізді шыңдап, есептерді шығарып, сөздерді оқи алуымыз керек.

- Дұрыс айтасыңдар. Қазір мен сіздерге қолымдағы *допты лақьырып* сұрақтар қоямын, сіздер қағып алып жауап бересіздер.

- Дыбыс дегеніміз не?

- Дыбысты естиміз, айтамыз.

- Дыбыс нешеге бөлінеді?

- Дыбыс екіге бөлінеді: дауысты және дауыссыз.

- Әріп дегеніміз не?

- Әріпті көреміз, жазамыз және оқимыз.

- Дыбыстан не пайда болады?

- Дыбыстан сөз пайда болады.

- Сөзден не пайда болады?

 Сөзден буын пайда болады.

- «Алма» сөзін буынға бөлші!

- Ал-ма.

- Өте жақсы, ал осы сөздерден не құрауға болады?

- Сөйлем құрауға болады.

- Жарайсыңдар балалар, ал енді орнымызға жайғасайық.

- Балалар, интербелсенді тақтаға назар аударайық, бұл жерде бізге кітаптар берілген екен. Осы кітаптардың ішінде түрлі-түрлі тапсырмалар жасырылған. Сіздер оларды орындауға дайынсыздар ма?

- Иә, дайынбыз.

- Олай болса бірінші кітапты ашайық!

**«*Көзілдірік» әдісі*** - балалар көзілдірікті алып, тақтадағы сөздерді кезек-кезек оқиды. Одан соң арасынан бір сөзді алып дыбыстық талдау жасайды.

- Жарайсыңдар балалар, сөздерді керемет оқиды екенсіңдер. Ал енді келесі кітапты ашайық!

- Келесі тапсырмамыз тақтаға маркер арқылы сөздер жазу. Жазылған сөздерді дауысты және дауыссыз әріптерді асықтармен белгілейміз.

***Сергіту сәті:***

Балалар мен сіздерге әріптерді айтамын, ал сздер сол әріпке байланысты қимыл жасайсыңдар.

А дегенде – айналасыңдар

Т дегенде – аяқтарыңды тоқылдатасыңдар

Ш дегенде – қолдарыңды шапалақтайсыңдар

О дегенде – отырасыңдар.

 Балалар сіздерге жаттығу ұнады ма? Ендеше тапсырмаларды әрі қарай жалғастыру үшін келесі кітапті ашайық!

 ***«Тас» технологиясы*** - балаларға жеке-жеке есеп беріледі, сол есептің жауабын таста тұрған санды орналастыра отырып, шешуін шығарады.

- Өте керемет! Тағы да есеп шығарғыларыңыз келе ме? Ендеше келесі кітапты ашайық!

- Келесі тапсырмамыз логикалық есептер екен.

**1. Қабырғаның қасында бөшкелер тұр,**

**Әр бөшкеде бір бақа жүр.**

**Бес бөшке болған кезде,**

**Неше бақа болушы еді? (5)**

**2. Жылқыда бар төрт аяқ,**

**Сиырда бар төрт аяқ.**

**Екеуін қосып санасақ,**

**Болады сонда қанша аяқ? (8)**

**3. Саябақтың ішінде 6 орындық тұр. Оның екеуін бояп қойды. Саябақта қанша орындық бар? (6)**

**4. Тауық шықты серуенге,**

**Екі балапан алдында,**

**Екеуі жүр артында,**

**Үш балапан жанында.**

**Барлығы болды қанша? (7)**

- Олай болса соңғы кітабымызды ашайық!

**Қорытынды:**

 *«Көңіл-күй» әдісі*– балаларға смайлик беріледі. Ұнаса, көңілді болып тұрса – күліп тұрған, ал ұнамаса – көңілсіз болып тұрған смайликті көрсетеді.

**Сұрақ-жауап:**

- Балалар, бүгін қандай тапсырмаларды орындадық?

- Жарайсыңдар, сендер өте ақылды, білімді, алғыр балалар екенсіңдер.

- Ал енді келген қонақтармен қоштасайық.

- Сау болыңыздар!